cyanic-selkie/wikianc huggingface dataset:
שלג
השלג בישראל
בישראל ממעט השלג לרדת. המקומות היחידים שבהם יורד שלג מדי שנה הם בהר החרמון ובצפון רמת הגולן, שהם אזורים גבוהים יחסית (1,000 עד 2,000 מטר מעל גובה פני הים). לעיתים יורד שלג גם באזורים נמוכים יותר, בגבהים של 700-900 מטר מעל פני הים, כמו צפת, ירושלים, והרים ביהודה, שומרון והנגב. שלג באזור מישור החוף של ישראל נדיר ביותר. אירוע שלג במישור החוף התרחש בפברואר 1950. למעט הר החרמון, מרבית המקרים של ירידת שלג באזורי ההרים מתרחשים בדרך כלל מחודש ינואר ועד למחצית מרץ. מקרים של שלג בהרי הצפון והמרכז מחוץ לתקופה זו נדירים, אולם מתועדים. לדוגמה, ב-2 באפריל 1990 ואף ב-12 באפריל 1949 ירדו שלגים בפסגות הרי הצפון והמרכז כולל ירושלים.
במקרא ובספרות חז"ל
שלג נמנה עם תופעות טבע קיצוניות המעידות על עוצמת הבריאה:
השלג הוא דימוי לקור עז -, ובאופן סמלי - ההפך מ"אש": .
בשל צבעו הלבן הבוהק, מסמל השלג ניקיון וטוהר:
בדיני מקוואות משמש השלג כאחת מהאופציות למלא מקווה. שכן מים שהתגבשו ונעשו שלג או ברד או קרח, אין בהם פסול שאיבה, וגם אם יכניסו אותם לתוך כלי, כיוון שהם יכולים לעמוד בלעדיו, אין הם נחשבים בכך שאובים, ואינם נפסלים למקווה.
בשירה העברית
בקרב היהודים במזרח אירופה סימל השלג את הגלות, לעומת "ארצות החום" - כינוי לארץ ישראל. הנגדה כגון זו מופיעה בשירה של נעמי שמר "פירות חמישה-עשר":
בשירו "ארץ זבת..." השתמש אלכסנדר פן בדימוי השלג להמחשת הניגוד בין ארץ הולדתו, רוסיה, לבין "המולדת החדשה", ארץ ישראל:
אלכסנדר פן קרא לבתו מאשתו השנייה "סינילגה", שם שפירושו "שלג" בכמה שפות טונגוסיות המדוברות בסיביר.
בשירו של יהודה פוליקר "חלון לים התיכון" הוא מזכיר את השלג שירד בתל אביב בשנת 1950, זמן קצר לאחר עליית אביו לישראל:
השלג בישראל הוא נדיר יחסית, ובכל שנה שבה יש אפשרות להימצאו בהרי ירושלים ישנו סיקור נרחב בעיתונות. המשורר שמואל מוניץ כתב על ציפייה זו את שירו "תפילת השלג":
חידוש מילים
בעברית החדשה נגזר מ"שלג" המושג "שִׁלְגּוֹן", ככינוי לחטיף גלידה.
משוריין פרפר
משוריין פרפר היה רכב קרבי ישראלי בעל הנעה כפולה (4X4) עליו נבנה תא לחימה משוריין. השם "משוריין פרפר" הוענק לרכב זה עקב דמיונם של מכסי האוורור שבגג, לכנפי פרפר.
המשוריינים יוצרו במפעלי מתכת שונים כגון "מגן-צ'טווד" (שהפך בהמשך ל"מרכבים") ובמסגריות שגויסו למשימה על ידי ארגון ההגנה במרכז הארץ.
בשבועיים הראשונים של דצמבר 1947 נפלו שלוש חוליות סיורים רגליים בנגב. ב-14 בדצמבר יצא יצחק שדה לסיור בנגב. בחזרו למחרת נפגש עם בן-גוריון ודיווח על מסקנותיו: "יש להפסיק מיד את הסיורים הרגליים ולצייד את הלוחמים בנשק בעל טווח כמו רובים ומקלעים ולאפשר ניידות בעזרת כלי רכב".
רקע היסטורי
כלי הרכב הראשונים שמוגנו בלוחות פלדה נראו ברחבי ארץ ישראל החל משנת 1936 עם פרוץ מאורעות 1936–1939. בתקופה ההיא מוגנו טנדרים וכלי רכב אזרחיים ששמשו את המ"נים (המשמרות הנעים). אולם באותה תקופה נעשה המיגון במסגריות מקומיות ללא תוכניות הנדסיות וללא תכנון ליצירת מבנה אחיד.
הפעם הראשונה שהמיגון נעשה בצורה אחידה עם תוכנית מוסדרת הייתה בשלהי 1947. הצורך בכלי רכב שיספקו הגנה לנוסעיהם יחד עם ניידות ומהירות, עלה בעיקר בזירת הלחימה בנגב לאחר הכרזת החלוקה, בנובמבר 1947. בזירה זו שהתאפיינה בשטחים פתוחים ובמרחקים גדולים בין היישובים הבודדים בתוך אוכלוסייה עוינת, נודעה חשיבות מרובה למשוריינים. השימוש בהם איפשר לכוחות להתגבר על מגבלות של יחידות קטנות ומיגבלות של ניידות. כמעט ולא ניתן היה לבצע את משימת שמירת קווי המים וקיום התחבורה בתוך הנגב ובין הנגב למרכז הארץ ללא המשוריינים. משוריינים כאלה שמשו גם את מלווי השיירות לירושלים, לגליל (כמו בשיירת יחיעם) ולמקומות מבודדים אחרים, כגון קיבוץ המעפיל.
התפתחות הדגמים
מיתקון כלי רכב כשריוניות בעבודה עצמית החל בישראל עוד בחודש הראשון לפרוץ אירועי מלחמת העצמאות, כלומר החל מדצמבר 1947. כלי הרכב צופו בשני לוחות מתכת דקים ולוח עץ חצץ ביניהם (סנדוויץ'). בדגמים הראשונים נבנה תא המטען ששימש כתא לחימה, בנפרד מתא הנהג. בדגמים שלאחר מכן, אוחדו התאים וכך נוצר חלל אחד שהיה מיועד ל-10 לוחמים. בדגמים האלה הוכנסו שיפורים נוספים כגון: פתח יציאה ומילוט בתחתית המשוריין, דלת אחורית עם חרך ירי, מכשירי קשר מכשיר קשר מק. 19 וכן מכשיר מסוג מק. 20.
מבנה המשוריין
דפנות המשוריין היו בנויות משלוש שכבות: לוח פלדה חיצוני בעובי 5 מ"מ, לוח פלדה פנימי בעובי 3 מ"מ ולוח עץ קשה פנימי בעובי של 25 מ"מ שהיה נתון בין שני לוחות הפלדה. אורך התא הפנימי של הדגמים הקטנים שנבנו על מרכבי שברולט ופורד (CMP-15 ו-CWT-15) היה כ-3.5 מטר ורוחבו-1.8 מטר. בתא הנוסעים שמאחורי מושב הנהג היו בכל צד שלושה חרכי ירי וחרך ירי אחד בדלת האחורית. רכב קטן זה יכול היה לשאת כיתה בת 9–10 לוחמים (נהג, מפקד, ו-7 לוחמים מאחור). חרכי הירי היו ברוחב של 19 ס"מ וגובה של 11 ס"מ. המרחק בין חרך לחרך היה 65 ס"מ. החרכים הותקנו בגובה של 76 ס"מ מעל לרצפה. על היורה בגובה זה היה לשבת בחצי כריעה על הרצפה בזמן הירי. חרך שביעי שהותקן בדלת האחורית, איפשר להגן על הרכב לאחור. לכל חרך ירי היה לוח פלדה קטן שהותקן על ציר פנימי. הלוח היה בעובי של 12 מ"מ והסתובב על ציר בעזרתו ניתן היה לסגור את החרך בשעת הצורך. מידות הלוח: גובה - 16 ס"מ, רוחב - 24 ס"מ. ליד מושב המפקד שישב משמאלו של הנהג, הותקן חרך ירי צר שאפשר למפקד לירות לפנים ולצד שמאל של הרכב. מידות החרך: 12 ס"מ רוחב, 20 ס"מ גובה.
במרכז הרצפה במרחק של 53 ס"מ מהדלת האחורית נבנה פתח מילוט. גודל הפתח היה 46 ס"מ אורך, ו-42 ס"מ רוחב. בחלק מהכלים היו פתחי המילוט בחלק הקדמי של תא הלחימה, כאשר בחלקם אף היו שני פתחי מילוט.
במרכז הגג השיפועי היו שתי דלתות רשת פלדה שנפתחו על צירים למעלה ואפשרו אוורור משופר. דלתות אלה כוסו ביריעות ברזנט על מנת להגן מהגשם בחורף ולספק צל מהשמש בקיץ. בדרך כלל נסעו עם הדלתות פתוחות על מנת לשפר את האוורור בתוך תא הלחימה שגם כך סבל מאוויר מעופש. הן נסגרו רק בעיתות קרב. רשתות הפלדה שרותכו לפתחים נועדו למנוע מצב של אפשרות החדרת רימון יד פנימה מהגג. למרות זאת תנאי הפעולה בתוך התא היו קשים ובימי הקיץ קשים מאוד. גם חום המנוע שהופץ לתוך חלל התא הקשה על הפעולה מתוכו.
צבע חיצוני
קיימות שתי גרסאות המתייחסות לצבע החיצוני. אחת אומרת שהיו צבועים בצבע אפור ושנייה שהיו צבועים בירוק זית. רוב העדויות מדברות על צבע אפור.
פס סימון לבן – שלטונות המנדט הבריטי התנו את הסכמתם להפעלת המשוריינים בסימונם. הם הוציאו הוראה להגנה, שיש לצבוע את המשוריינים במרכז הגוף ולאורכו בפס צבע לבן בעובי של כ-30 ס"מ. הוראה זו יצאה (כנראה) בינואר 1948. הסימון הלבן הקל על הארגונים הערבים העוינים לזהות את כלי הרכב של ההגנה ובמיוחד של אנשי הפלמ"ח של חטיבת הנגב בדרום. לפי גרסה אחרת הייתה זו החלטה של ארגון ההגנה ולא של הבריטים.
ייצור ואספקה
טיוטה ראשונה של תקציב א' מתאריך 16 בדצמבר 1947, הציעה שיינתנו לנגב 25 משוריינים. ב-21 בחודש הוספו שלושה משוריינים, שניים לעובדי מקורות לצורך תיקוני נזקי חבלה בקווי המים ואחד לוועדת הנגב. לא ברור על סמך מה נקבעו כמויות אלה כיוון ש-25 המשוריינים היו אמורים לשמש כוח בן 600 איש. נראה היה שזה תקן לגדוד. השערה זו נתמכת במספר המשוריינים שנקבעו בתקציב ב', שהיה אמור לתקצב גדוד נוסף בנגב. כמות זאת הייתה פחותה מזו שתוקצבה לגדוד הוותיק וכעבור זמן תוקנה והושוותה לזו של הגדוד הראשון. אף על פי ששאיפת בן-גוריון לתגבר את הנגב במספרים הרבה יותר גדולים של לוחמים, הרי חוסר היכולת של מערכת הביטחון למלא את צורכי ההוצאות השאיר את תקציב הביטחון של הנגב בידי ועדת הנגב בראשותו של יוסף ויץ. ועדה זו נטלה על עצמה את תקצוב מתקון כלי הרכב המיועדים לשריון ועקבה אחר מתקונם וקצב שליחתם לכוחות בנגב. האחראי מטעמה בנושא היה פנחס קוזלובסקי (ספיר). כך קצב האספקה של המשוריינים לכוחות היה תלוי בכושר הייצור והביצוע של המפעלים ובהמצאות חומרי הגלם. לנגב ניתנה גם עדיפות מוחלטת בקבלת המשוריינים הראשונים וכל הייצור הופנה אליו.
היסטוריה קרבית
ב-10 בפברואר 1948 דווח לבן-גוריון כי לנגב נשלחו כבר 18 משוריינים שהיוו כ-50% מסך כל המשוריינים שיוצרו עד אז בכל הארץ. ב-12 במרץ דווח כי בנגב מצויים כבר 36 משוריינים אך התחזית צפתה האטה עקב מחסור בלוחות פלדה. עד תחילת מאי הושלמה הכמות שתוכננה לנגב ועמדה על 54 משוריינים שגם אז היוו 50 אחוז מסך הכלים הארצי. עקב תקלות טכניות, עלייה על מוקשים ואירועים עם הבריטים, עמד מספר המשוריינים המבצעיים בחטיבת הנגב ב-15 במאי על 45 יחידות בלבד.
יותר מהיפגעות בעימותים שונים, פגעה הכשירות הטכנית הירודה בניצול מלא שלהם. המצב הטכני שהחמיר עד 15 במאי הביא להיקף של 40 אחוז משוריינים בלתי שמישים. כך יכלה החטיבה להפעיל לקראת הפלישה המצרית רק 27 משוריינים, תקן של פחות מגדוד אחד.
גם איכות השריון לא הייתה גבוהה וכבר באירועים ראשונים התברר שהמשוריינים נחדרו. למרות זאת היוו משורייני הפרפר ביטוי עז לעדיפות הטכנולוגית של הכוח היהודי בנגב על כוח האש ועל מספר הלוחמים תושבי הכפרים והבדווים. עד לפלישה המצרית ולמרות הירידה בכמותם היוו המשוריינים את עמוד השדרה שעליו נשענו כל הפעולות המבצעיות הקרביות והתחבורתיות.
דיל נהואד, קיסר אקסום
דיל נהואד היה קיסר אקסום האחרון לפני עליית שושלת זאגווה, ובנו הצעיר ביותר של דאגנה דג'אן. הוא חי במאה התשיעית או העשירית. ירש את הכתר מאחיו אנבאסה וואדאם. לפי וואליס באדג' "תקופת שלטונו של דיל נהואד הייתה מאוד קצרה, אולי 10 שנים". אולם, ג'יימס ברוס תיעד מסורת אחרת, על פיה דיל נהואד היה פעוט בזמן שיהודית המלכה טבחה בנסיכים הכלואים בדברה דאמו (אמב), קרוביו, ואילצה חלק מבני האצולה שלו לקחתו מחוץ לממלכה כדי להציל את חייו.
דיל נהואד מתועד כמי שיצא לקמפיינים ברמה האתיופית דרומה מאקסום ושליחת מיסיונרים לאזור וכן סייע לאבונה סלאמה הראשון בבניית כנסיית דברה אגזיבהר שמשקיפה על אגם חייאק.
הוא הובס על ידי מארה תקלה היימנות נסיך מחוז לסתה שנשא את בתו לאישה. לפי האגדה צאצאיו של דיל נהואד מצאו מחסה בשוואה ובשנת 1270 בהנהגת יקונו אמלאק הם חזרו לשלטון באתיופיה (השושלת הסולומונית).
טאופיפול
טאופיפול (באוקראינית: Теофіполь; בפולנית: Teofipol; ביידיש: טשאַן) היא עיירה במחוז חמלניצקי שבאוקראינה, בה התקיימה עד השואה קהילה יהודית גדולה.
תולדות היישוב
בשנת 1420 הוענקו ליישוב זכויות עיר, ובמאה ה-18 נקרא בשמו הנוכחי, על שם בת אצולה פולנית. במאה ה-18 נבנה בעיירה ארמון.
יהודי טאופיפול
בתחילת המאה ה-20 חיו בעיירה כ-2,900 יהודים, רוב תושביה. בתקופה הסובייטית פעלה ביישוב מועצה יהודית ממלכתית ובית ספר יידי.
ב-6 ביולי 1941 נכבשה העיירה בידי הגרמנים, ואלו ריכזו את יהודיה ואת יהודי כפרי הסביבה בגטו שהוקם בה. בינואר 1942 נרצחו כ-970 היהודים שנותרו בגטו זה.
ספקטרוגרמה
ספקטרוגרמה היא ייצוג חזותי של ספקטרום התדרים של האות והשתנותו עם הזמן. כאשר מדובר באות אודיו, ספקטרוגרמה נקראת לעיתים סונוגרפיה, טביעת-קול (על משקל "טביעת אצבע") או קולגרמה. בייצוג תלת-ממדי אפשר שתיקרא "תרשים מפל מים".
ספקטרוגרמות נמצאות בשימוש נרחב במוזיקה, בבלשנות, בסונאר, במכ"ם, בעיבוד דיבור, בסייסמולוגיה ועוד. אפשר להשתמש בספקטרוגרמות אודיו לזיהוי פונטי של מילים מדוברות, ולניתוח קריאות של בעלי חיים.
את הספקטרוגרמה אפשר ליצור באמצעות ספקטרומטר אופטי, סדרה של מסנני תדרים, התמרת פורייה או התמרת Wavelet (ואז היא ידועה גם כסקאלוגרמה). ספקטרוגרמה מתוארת לרוב כמפת חום, כלומר כתמונה שבה הגודל מיוצג על ידי שינוי צבע או בהירות.
תבנית
תבנית שכיחה היא גרף שבו שני ממדים גאומטריים מייצגים זמן ותדר והמימד השלישי מציין את המשרעת (Amplitude) של תדר מסוים בזמן מסוים. המשרעת מיוצגת על ידי הבהירות או הצבע של הנקודה.
ישנן לתבנית וריאציות רבות: הציר האנכי והציר האופקי לעיתים מוחלפים, כך שהזמן הוא בציר האנכי. אפשר להשתמש בתרשים מפל מים שבו המשרעת מיוצגת על ידי גובהו של משטח תלת־ממדי ולא צבע או בהירות. צירי התדירות והמשרעת יכולים להיות ליניאריים או לוגריתמיים, לפי הצורך. אודיו יוצג לרוב עם ציר משרעת לוגריתמי (לרוב בדציבלים, או dB), והתדר יהיה ליניארי כדי להדגיש יחסים הרמוניים, או לוגריתמי כדי להדגיש קשרים מוזיקליים וטונליים. ספקטרוגרמה נותנת ביטוי חזותי מובחן לאלמנטים שונים בצליל כגון הרמוניות בכפולות שלמות של תדר יסוד, חזרה על צליל, גובה הצליל או עוצמתו.
יצירת ספקטרוגרמה
אפשר ליצור ספקטרוגרמות אור במישרין על ידי קריאות של ספקטרומטר אופטי, במשך זמן מסוים.
אפשר ליצור ספקטרוגרמות מאותות על ציר זמן באחת משתי דרכים: קירוב על ידי סדרה של מסנני תדרים (זו הייתה הדרך היחידה לפני עידן עיבוד האותות הדיגיטלי המודרני), או חישוב באמצעות התמרת פורייה. שתי השיטות יוצרות ייצוגי זמן-תדר שונים, אך שקולים בתנאים מסוימים.
שיטת מסנני התדרים מתבססת לרוב על עיבוד אנלוגי כדי לחלק את אות הקלט לפסי תדר; גודל ערכי הפלט של כל מסנן שולט במתמר שכותב את הספקטרוגרמה כתמונה על נייר.
יצירת ספקטרוגרמה באמצעות FFT מתבססת על חלוקת ציר הזמן לקטעים, לרוב עם חפיפה ביניהם. על כל קטע אפשר להפעיל פונקציית חלון. עבור כל קטע, המשרעות של התדרים בספקטרום מחושבות על ידי התמרת פורייה ומיוצגות כקו אנכי. הקווים האנכיים, מוצבים זה לצד זה ויוצרים תמונה או משטח תלת־ממדי, על פי תבנית ההצגה שנבחרה.
מגבלות וסינתזה מחדש
גודל של קטע, או חלון, יכול להיות בטווח רחב של ערכים. חלון קצר יותר, ייתן תוצאות מדויקות יותר על ציר הזמן, על חשבון הדיוק בתדר, ולהפך. בחירת גודל הקטע, או החלון, מהווה פשרה בין דיוק בזמן לדיוק בתדר.
אאוקיון
אאוקיון (שם מדעי: Eucyon; מילולית: "כלב ישר") הוא סוג נכחד של טורף קטן בן למשפחת הכלביים שהתקיים במשך הנאוגן מסוף המיוקן עד סוף הפליוקן של אמריקה הצפונית מלפני 10.3 מיליון שנה עד ללפני 3.6 מיליון שנה. הסוג כולל 2 מינים: Eucyon skinneri ו-Eucyon davisi שהוגדרו לראשונה ב-1996 והוא נחשב לאבי הסוג כלב (Canis), בו המינים הקרובים ביותר לכלב הבית ואולי למיני כלבים נוספים מאמריקה הצפונית.
האאוקיון היה טורף בגודל דמוי-קויוט במשקל של 15 ק"ג בקירוב שהיה בעל חוטם מוארך וצר וחוש ריח מחודד. מבנה שיניהם רמז שהיו אוכלי כל ניזונים מהחי ומהצומח בדומה לקויוטים ולתנים.
סוג זה היגר לאמריקה לפני 10 מיליון שנה מאבות קטנים יחסית (כנראה שועלים) וירש את מקומם של בני קבוצת הכלביים, לאחר היעלמותם של ההספרוקיוניים והבורופגיים מהיבשת. ככל הנראה הוא התפתח לכלבים כמו הקויוט או לכלב Canis lepophagus. המאובנים שלו התגלו בארצות הברית מריו גראנדה בטקסס ועד מערב אורגון וצפון נברסקה וכן במקסיקו. ממצאים נוספים שאולי השתייכו אליו התגלו במונגוליה, יוון ואתיופיה ועוד אזורים רבים בעולם הישן, בהם הוא כנראה חי טרם ההגירה דרך גשר ברינגיה.
1919 במדע
רשימת אירועים מדעיים עיקריים שהתרחשו ב-1919.
תעופה
לאחר סיום מלחמת העולם הראשונה נמשך פיתוח התעופה לצרכים אזרחים
Vulcanbot
וולקנבוט (באנגלית: Vulcanbot) היה בוטנט זדוני שהפיץ נוזקות לרבות רוגלות וביצע מתקפות מניעת שירות מבוזרות, אשר התגלה בשנת 2009.
שיא פעילותו היה בעיקר בוייאטנם, ורוב קורבנותיו במדינה היו בלוגרים.
הנוזקה הופצה באמצעות סוס טרויאני בשם Vecebot והדביקה כ-15,000 מחשבים. לאחר ההדבקה הראשונית מחשבו של הקורבן אפשר לתוקף חיצוני להשתלט עליו ולבצע פעולות בשמו.
בעזרת מחשבי הקורבנות בנה התוקף בוטנט זדוני שסייע לו באיסוף נתונים, שליטה על תהליכי מערכת וביצוע התקפות מניעת שירות כנגד בלוגים המכילים מסרים פוליטיים נגד הממשלה.
ישנן טענות שקשרו את התקפות הבוטנט אל ממשלת וייאטנם מאחר שהם ניסו לדכא מספר הפגנות שפרצו במדינה בעקבות כרייה של מינרל הבוקסיט.
סולידריות (תנועה ישראלית)
סולידריות (או סולידריות שייח' ג'ראח) היא תנועה פוליטית-חברתית ישראלית, שזוהתה עם השמאל הרדיקלי ופעלה בין השנים 2009–2011. התנועה דגלה בשינוי המשטר הקיים והתבססה על שיתוף פעולה יהודי-ערבי כנגד מה שתפסה כנישול, אפליה ואי שוויון אזרחי.
תולדות התנועה ופעילותה
בסוף שנת 2009, בעקבות פינוין על ידי המשטרה של ארבע משפחות ערביות מבתים בשייח' ג'ראח בצו בג"ץ, והעברתם לידי עמותות (שנקבעו בבג"ץ כבעלים) ששיכנו בהם משפחות יהודיות, החלה קבוצת צעירים ירושלמים לארגן צעדות בימי שישי אחרי הצהרים מכיכר ציון אל שייח' ג'ראח שם הפגינו מול הבתים שפונו. בהמשך הפכו ההפגנות למשמרות מחאה בשכונה.
מתחילת המאבק החיכוכים בין המפגינים למשטרה הובילו למעצרים של המפגינים, שהובילו להעלאת המאבק לסדר היום הציבורי ומשכו מפגינים נוספים. ב-15 בינואר 2010 נעצרו למשך השבת 17 מפגינים ובהם מנכ"ל האגודה לזכויות האזרח חגי אלעד. שופטת בית משפט השלום בירושלים קבעה כי מעצרם לא היה חוקי. ב-28 בינואר 2010 פסק בית משפט השלום בירושלים שלא הייתה עילה חוקית להורות על פיזור ההפגנה.
ב-6 במרץ 2010 נערכה במקום הפגנה בהשתתפות כ-3,000 ישראלים, פלסטינים ופעילי שמאל, וכן חברי כנסת מחד"ש ומרצ וחברי פרלמנט ממפלגת העם הפלסטיני
בהמשך השנה החלה התנועה להצטרף למאבקים מקומיים נוספים בנושאים דומים. בין השאר הייתה פעילה במאבק תושבי הכפר הבלתי מוכר דהמש שבין רמלה ללוד, מאבק דיירי הדיור הציבורי בבית שאן, מאבק תושבי טייבה נגד הפקעת אדמות והריסת בתים לא חוקיים, מאבק תושבי סילואן נגד מעבר יהודים להתגורר בשכונה בסיוע תנועות ימניות, ואיום הריסת הבתים שנבנו ללא אישור, ומאבק תושבי יפו הערבים נגד מה שהם רואים כדחיקתם מהעיר.
ב-22 באוקטובר 2010 הפגינו עם התנועה בהפגנה השבועית בשייח' ג'ראח נשיא ארצות הברית לשעבר ג'ימי קרטר, נשיאת אירלנד לשעבר, מארי רובינסון והפעילה ההודית הלה בהטה.
בספטמבר 2011 הודיעה התנועה על סיום ההפגנות השבועיות בשכונה, ומעבר לשיטות מאבק אחרות. עם זאת ההפגנות בשכונה לא הפסיקו, אלא המשיכו להתקיים במתכונת מצומצמת יותר בארגון תושבי השכונה.
התנועה קיימה סיורים פוליטיים.
עירוניות (תחום מדעי)
עִירוֹנִיוּת או אוּרְבָּנִיזְם בלעז (באנגלית: Urbanism) הוא ענף במדע האזורי, העוסק במחקר, המבנה החברתי, צורת החיים ובהתאגדות של אנשים בעיר. מקור המושג אורבניזם מגיע מהמילה Urb בלטינית. המשמעות היא עיר מוקפת חומה מתקופת האימפריה הרומית, בעוד שהמילה Urbanus נועדה לתאר את האופן בו חיים בעיר. המושג עיר מתייחס לסך כל האובייקטים הפיזיים שפזורים בחלל. לעומת זאת, המושג עירוניות הוא תחום הפרשנות המוסכם על קבוצה החולקת חיים במרחב פיזי נתון.
לכל עיר אורחות חיים הנהוגות ושייכות לה אשר מורכבות ממבנה חברתי המהווה מסגרת הקשר ייחודית שהחברים בה חולקים מבני משמעות משותפים. העירוניות נובעת מן הקשרים בין תושבי העיר לסביבה הבנויה שבה הם חיים. ניתן לראות בערים שונות התפתחות של צורות סלנג או ביטויים, שרק מי שמתגורר במקום מבין אותם. בעיר אחת יכולה להתקיים יותר מ"עירוניות" אחת, ויכולות להיות כמה מסגרות הקשר אשר יוצרות מבנים שונים של משמעות.
בתכנון ערים המושג "אורבניזם" משמש לאסטרטגיות מקצועיות (פוסט-אורבניזם, ניו-אורבניזם, אקו-אורבניזם וכו') שנועדו להביא לתכנון עיר טובה יותר שיש בה עירוניות. במסגרת זו, עירוניות הפכה למטרה שיש לשאוף אליה בכל עיר שמעוניינת להיחשב כעיר טובה ומוצלחת.
עם זאת, עירוניות איננה מערכת ערכים קבועה ויציבה. לכל עיר יש את הייחודיות שלה ושינוי בתנאים, במסגרת ההקשר, ישנה את אופן הענקת המשמעות. ולכן הניסיון להגדיר בכללים יבשים וקבועים את הדרך לתכנון עירוני שיוביל לעירוניות טובה כמוצר מדף שניתן לקחת וליישם, שונה מהגישה של אסכולת שיקגו הטוענת כי יש קשר הדוק בין המבנה הפיזי למבנה החברתי של העיר.
הנחות יסוד
הנחת היסוד מאחורי העירוניות היא כי ערים, או צורות התיישבות אנושיות דחוסות אחרות, ממלאות מגוון של תפקידים חשובים בחברה האנושית והיסטורית, ומהוות מרכזים תרבותיים ופוליטיים, ועל כן ראויות לבחינה נפרדת מיתר סוגי ההתיישבות האנושית. אחת הסיבות לכך, היא רמת מְגֻוָּנוּת גבוהה יותר בקרב האוכלוסייה – הן בחשיבה והן במאפיינים אישיים - בהשוואה לאזורים לא עירוניים.
גל עומד
גל עומד הוא מושג פיזיקלי המתאר גל שאינו מתקדם במרחב. המונח נטבע בידי הפיזיקאי הגרמני פרנץ מלדה.
עירוניות (תחום מדעי)
תאוריה עירונית
לאור תהליכי אורבניזציה המאפיינים את תקופתנו, ניתן לראות כי יש תאוריות שונות העוסקות בנושא זה שממשיכות להתפתח למרות חילוקי הדעות הרבים. התאוריות העוסקות באורבניזם שונות אחת מהשנייה, יש תאוריות האומרות כי יש לבחון עירוניות על פי כללים יבשים ויש תאוריות אשר קוראות לבחון את ייחודיותה של כל עיר עם מאפייניה השונים. המחקר אודות העירוניות התפתח במאה האחרונה לפי מספר שלבים מרכזיים:
גל עומד
מאפיינים
גל עומד הוא צורה רציפה של אופן תנודה. בגל עומד כל האלמנטים המרחביים (מיוצגים על ידי הקואורדינטות x,y,z) מתנודדים באותה תדירות ובאותה פאזה (מגיעים ביחד לנקודת שיווי המשקל), אך לכל אלמנט מרחבי אמפליטודה משלו.
עירוניות (תחום מדעי)
המבנה העירוני
שימושי קרקע – כל עיר שונה מחברתה במיקומה, גודלה, סגנון הבנייה, מבנה דמוגרפי ועוד. אך לצד הבדלים אלו ניתן לזהות מאפיינים משותפים. חוקרים מצאו כי קיימת בעיר חוקיות שחוזרת על עצמה בערים השונות. במרחב העירוני מתרחשות פעילויות שונות כמו מגורים, עובדה, מסחר, בילוי וכו'. לכל הפעילויות הללו נלווים מקומות וכדי לקיים את הפעילויות נעשה שימוש בקרקע העירונית לפי הצרכים השונים – פסיפס זה של הצרכים המשתנים וחלוקת הקרקעות בהתאם הוביל למינוח של שימושי קרקע.
גל עומד
מאפיינים
משום שהגל העומד אינו נע במרחב אין לו מהירות חבורה וקצב התנודות שלו מובע על ידי מהירות פאזה.
עירוניות (תחום מדעי)
המבנה העירוני
קבוצה חברתית – ארגון חברתי בו הפרט תלוי בקהילה שהוא חלק בלתי נפרד ממנה. התוצאה של אותה תלות הדדית הולכת וגוברת בין החלקים השונים של חברי הקבוצה מבוססת על סמך אינטרסים משותפים של חבריה.
דינמיקה עירונית – (Urban Dynamics) הם הכוחות אשר מעצבים את העיר לאורך זמן. יכולה לקרות כתהליך הדרגתי וטבעי או כפעול ממשלתית מתואמת.
גל עומד
מאפיינים
אופני התנודה של גלים עומדים מייצגים את מצבי התהודה (אופני התנודה העצמיים) של המערכת, כלומר את המצבים שבהם ניתן לעורר את המערכת להיכנס לתנודות בקלות יחסית.
עירוניות (תחום מדעי)
מערכות עירוניות
המושג 'מערכת עירונית' (Urban System) מגיע מתחום הגאוגרפיה האזורית, ניתוח אורבני מסורתי וכלכלה אזורית. המינוח נולד כחלק מהניסיון ליצור ארגון פונקציונלי על המטרופולין בארצות הברית. מערכות עירוניות הן יישום בפועל של העיר והעירוניות. המערכת העירונית היא מערכת מורכבת, ובין מרכיביה הרבים ניתן למנות את האוכלוסייה, השטח, שימושי הקרקע, תשתיות הנדסיות (מים, נגר, ביוב, אשפה ופסולת, חשמל, מנהרות תשתית, תקשורת, אנרגיה, תחבורה ציבורית, הרחוב העירוני), מקורות תעסוקה ועוד.
מערכת עירונית לאומית מתחילה במערך ערים עם אוכלוסיית סף קבועה מראש. מקומות אלה מהווים בסיס להקצאת האזור כולו, או לפחות לאזורים פונקציונליים סביב צמתים אלה. אזורים אלו מאופיינים בכוח עבודה מרוכז ואזורי שירות שמהם ניתן להעריך מערכות יחסים בתוך מערכת זו.
גל עומד
תיאור מתמטי
ניתן לתאר גל עומד כהפרעה שבה התלות בזמן "מופרדת" מהתלות במרחב:
כאשר:
עירוניות (תחום מדעי)
תכנון עירוני ואזורי
העוסקים בתכנון אורבני מבדילים בין יחידה עירונית לבין יחידה לא-עירונית בפרמטר צפיפות האוכלוסין הגבוה של הראשונה. הם גורסים כי ההבדל באוכלוסייה גורר הבדל גם בסדר החברתי והפוליטי. מלומדים מסוימים נהגו בתחילה להכחיש את קיום ההבדלים החברתיים והפוליטיים בין אזורים כפריים ועירוניים, ועמדו על כך שאין מקום לדיסציפלינה עירונית ייחודית. הוויכוח הזה הסתיים במידה רבה לטובת האורבניסטים, וכיום רווחת מאוד הדעה שערים ראויות לבחינה נפרדת מיתר האזורים.
גל עומד
תיאור מתמטי על ידי גל סינוס
במקרים רבים התלות במרחב והתלות בזמן מתוארות על ידי גל סינוסי, למשל:
עירוניות (תחום מדעי)
תכנון עירוני ואזורי
לאחר שביססו את הקביעה כי ערים הן ישויות שבאמת ובתמים מובחנות מאזורי-שדה, החוקרים למדו את העיר לפי שלוש אמות בחינה שונות:
גל עומד
תיאור מתמטי על ידי גל סינוס
כאשר:
גל עומד במיתר
גל עומד יכול להיווצר במיתר שבו נעים שני גלים בכיוונים הפוכים. בהקשר הפיזיקלי המונח "מיתר" מתייחס לתווך חד ממדי כלשהו, כמו חוט או חבל. כפי שיוצג בהמשך מאפייניו של הגל העומד מיושמים בין היתר גם בכלי מיתר המשמשים לצורך הפקה של מוזיקה.
עירוניות (תחום מדעי)
תכנון עירוני ואזורי
במושג "עירוניות" במובנו הרחב יש לכלול גם את בחינת הגומלין בין העיר וה"עורף כלכלי" הכפרי שלה. אף עיר לא יכולה להתקיים ללא עורף פריפריאלי גאוגרפי וכלכלי שיספק לה חלק מעוצמתה; עם זאת, בשל הטכנולוגיה התקשורתית והתחבורתית, אותו הינטרלנד עשוי להיות קשה יותר לזיהוי מכפי שהיה בחברות הקדם-תעשייתיות (האגרריות) ויתר על כן, התפיסה של האופן שבו הפריפריה מתייחסת לעיר (למרכז) עשויה בעצמה להשתנות לאורך ההיסטוריה. בקיסרות הרומית וביוון העתיקה, למשל, המוניקיפיום והפוליס בהתאמה נחשבו כמכילים הן מרכז "עירוני" והן עורף גדול, ועימם הם יצרו ישות חברתית, פוליטית וכלכלית אחת מאוחדת.
עירוניות בישראל
אחת הדוגמאות הבולטות לעיסוק בעירוניות בישראל היא פעולתה של עמותת מרחב. מתוך ניסיון למצוא את נוסחת הקסם לעירוניות טובה, עמותת מרחב הגדירה 10 כללים בסיסיים לתכנון עירוני:
מחקר איכותני
עירוניות מצויה בשימוש גם כמונח משלים איכותני לתיאור מִגְוון של צורות יישוב, כגון "עירוניות לא-פורמלית", "עירוניות חדשה", "עירוניות אוטונומית", "עירוניות בת-קיימא", עירוניות ריכוזית או מבוזר, "עירוניות נאו-מסורתית" ו"עירוניות-מַעֲבר".
ראו גם
מגזינים
אירועים בינלאומיים
מוזיאונים
גל עומד
התאבכות וסכום אלגברי של גלים מנוגדים
אלו הן משוואות הגלים של שני גלים הרמוניים הנעים בכיוונים מנוגדים:
כאשר, הסימנים "-" ו- "+" מציינים את כיווני הגלים. מציינים גל סינוס שנע בכיוון ימין של ציר ה- X (הציר האופקי) ב- "-" וגל שנע לכיוון שמאל ב- "+".
הסכום של שני גלים אלו הוא גל עומד:
והוא מתאפס בנקודות x = 0, λ/2, λ, 3λ/2
באיור לעיל מתוארת התאבכות של שני גלים.
נקודות צומת וטבור
בגל העומד ישנן מספר נקודות בעלות תכונות משותפות:
בגל עומד כל הנקודות שאינן נקודות צומת נמצאות בתנועה. תנועה זו מאופיינת במתנד הרמוני. משרעת התנועה של כל נקודה גדלה ככל שהיא רחוקה יותר מנקודת צומת וקרובה יותר לנקודת טבור.
יצירת גל עומד במיתר
ישנן מספר דרכים ליצירה של גל עומד במיתר, כתלות במצב של הקצוות.
כאשר שני הקצוות חופשיים, יש ליצור בו זמנית בכל צד של המיתר גל מחזורי שיהיה מנוגד לגל שנוצר בצדו השני.
כאשר אחד הצדדים תפוס, גל מחזורי שנוצר בצדו האחד יוחזר בכיוון הפוך מהצד השני.
ניתן גם ליצור גל עומד במיתר שתפוס בשני קצותיו. על עיקרון זה מתבססים כלי נגינה רבים כפי שיוצג בהמשך. מצב זה הוא שונה מהאחרים, שבהם לפחות אחד מקצוות המיתר חופשי.
אופני התנודה של מיתר התפוס בשני קצותיו
כאמור, תנועתו של גל עומד במיתר שתפוס בשני קצותיו שונה מזו של מיתר שבו לפחות אחד הקצוות חופשי. זאת משום שכאשר המיתר תפוס בשני קצותיו כל אחד מהם מהווה נקודת צומת. דבר זה מגביל את אורכי הגל האפשריים עבור הגל העומד.
תדירות הגל של מיתר התפוס בשני קצותיו, עבור כל אחד מאופני התנודה תהיה:
כאשר:
על פי המשוואה היסודית של הגלים:
ומכאן הקשר בין אורך המיתר לאורכי הגל האפשריים:
כלומר, גל עומד במיתר ייווצר רק עבור גלים שאורך המיתר מהווה כפולה שלמה של מחצית אורך הגל שלהם. כאשר מחצית אורך הגל שווה לאורך המיתר מתקבל אופן התנודה הבסיסי (n=1).
גלים עומדים בכלי נגינה
אופן פעולתם של מרבית כלי הנגינה מבוסס על יצירת גלים עומדים באופנים שונים.
במוזיקה, אופני תנודה של כלים רוטטים (כלי מיתר, חלילים וכלי נשיפה, תופים ועוד) נקראות הרמוניות או צלילים עיליים.
מיתר
במיתר של כלי מיתר המקובע בשני קצותיו ניתן ליצור גלים עומדים על ידי פריטה. פעולת הפריטה גורמת למיתר להתנודד באחד או יותר מאופני התנודה שלו. ניתן להתייחס לגל עומד במיתר כסכום של שני גלים המתקדמים בכיוונים הפוכים. כשכל אחד מהגלים מגיע לנקודת הקצה הקבועה, הוא מוחזר לאחור, ואם מדובר במעבר מתווך אחד לתווך צפוף יותר, הרי שיתרחש גם היפוך מופע הגל.
צליל המופק מפריטה רגילה של גיטרה מורכב בעיקר מאופן התנודה הבסיסי בתוספת צלילים עיליים חלשים יותר הקרויים גם הרמוניות.
עוגב
עקרון הפעולה של עוגב שונה מזה של כלי מיתר בכך שהצלילים שהוא מפיק נוצרים על ידי הרעדה של עמודי אוויר בצינורות, ובכך שלרוב צינורות אלה הם סגורים רק למחצה. באקוסטיקה, בקצוות חופשיים יש תמיד נקודת צומת של לחץ הגל, ואילו בקצוות סגורים יש תמיד נקודת טבור שלו. זה נובע מכך שערך הלחץ בקצה החופשי חייב לעמוד תמיד על לחץ האוויר בסביבה המיידית שמחוץ לצינור (הלחץ האטמוספירי), בעוד הקצוות הסגורים מחזירים את גל הלחץ כמעט במלואו ובמופע זהה לזה של הגל הפוגע. בניגוד לכך, להעתק של מולקולות האוויר נקודת טבור בקצה הפתוח (שם הן חופשיות לנוע) ונקודת צומת בקצה הסגור; כלומר בגל קול עומד נוצרת הפרדה בין גל ההעתק המקושר אליו לגל הלחץ המקושר אליו, בשונה מהמצב בגלי קול באוויר הפתוח.
באיור 1 מוצג גרף של הלחץ בעמוד אוויר שבצינור פתוח בשני קצותיו, בעוד שבאיור 2 מוצג הלחץ בעמוד אוויר בצינור פתוח למחצה.
כתוצאה מתנאי שפה אלה ניתן להסיק שאורך הגל "המותר" הראשון בצינור פתוח-למחצה באורך L הוא, והתדירות היסודית המתאימה לו היא. בשונה מתרחישים אחרים, כאן אורכי הגל המותרים אינם כוללים את כל המנות השלמות של אורך הגל היסודי, אלא מתקבלים מן הנוסחה, כך שהתדירויות המותרות הן רק ההרמוניות האי-זוגיות של התדירות היסודית.
משטח המקובע בקצותיו
במשטח המקובע בקצותיו, כמו למשל בתוף, אופני התנודה האפשריים מורכבים יותר מאשר במיתר. אופני התנודה המשטחיים תלויים בצורתו של המשטח ובנקודות או בקווים בהם הוא מקובע.
תיבת תהודה
גל קול עומד באוויר מתקבל על ידי עירור בקצב מתאים של חלל תהודה כגון תיבת התהודה בגיטרה קלאסית או עמוד האוויר בכלי נשיפה. בגיטרה קלאסית תנודות המיתר מועברות לתיבת התהודה באמצעות הגשר שאליו מחוברים המיתרים.
גלים עומדים בתמסורת
זרם חילופין המוזרם דרך קו תמסורת מכיל מידע שצריך להיות מועבר מהמקור ליעד, למשל לאנטנה המיועדת לשידור גלי רדיו. אם קיים תיאום עכבות בין המקור לקו התמסורת ובין קו התמסורת ליעד, לא תהיה החזרה של גלים בעת המעבר מרכיב אחד לאחר. חוסר תיאום עכבות מוביל ליצירת גלים עומדים בקו התמסורת ולהפסדי הספק. יחס גלים עומדים מהווה מדד לתיאום עכבות זה.
באנטנה עצמה נוצר גל עומד של זרם חשמלי ושל מתח חשמלי. אורכה של אנטנה רגילה צריך להיות חצי מאורך הגל של אות הרדיו המשודר. גלים שעבורם אורך האנטנה לא מהווה מכפלה של אורך הגל במספר שלם יונחתו וההספק היוצא מהאנטנה עבורם יהיה קטן יותר.
גל עומד כתוצאה מתנועת התווך
גלי חסי (lee waves; חסי הוא הצד המוגן מפני הרוח) הם דוגמה לגלים עומדים שנוצרים כתוצאה מתנועת גושי אוויר. גלים אלו, שיש להם חשיבות לעוסקים בדאייה, נוצרים כתוצאה מפגיעת הרוח במכשול גדול דוגמת הר. התנודה הראשונה עוקבת אחרי צורת ההר, ותנודות נוספות נוצרות מעל שטחים מישוריים בצד המוגן מפני הרוח. בתנאים של לחות מספקת, נוצרים בקרבת שיאי התנודות עננים הקרויים ענני גל (wave cloud).
גל עומד במים, הקרוי זנק הידראולי, נוצר כשיש שינוי פתאומי במהירות זרימת המים. דוגמאות לגלים עומדים כאלו ניתן למצוא באשדים בנהרות ובמקווי מים בהם קיימים זרמי גאות.
פרשת אהבים
פָּרָשַׁת אַהֲבִים או רומן הוא כינוי למערכת יחסים רומנטית ומינית עם אדם אחר, שנתון במסגרת של זוגיות. לרוב מתייחס המושג למצב בו מתנהל רומן בין אדם נשוי לבין אדם שאינו נשוי או שנשוי לאחר, אך יש גם העושים שימוש במונח לתאר מקרים בהם מערכת היחסים מוסתרת מסיבות אלו או אחרות. המונח מאהב מתאר את הצד המיני של מערכת היחסים הזוגית ("בעלי הוא גם המאהב שלי").
מאפייני מערכת היחסים
לפרשת אהבים ישנם מספר מאפיינים, אשר אינם חייבים לבוא לידי ביטוי בכל מקרה ומקרה.
הסיבות לפרשת אהבים
פרשת אהבים נחשבת על פי רוב לבגידה. ואף על פי כן, מדובר באירוע שכיח בתרבויות רבות. הסיבות העיקריות לקשרים אלו הן התאהבות באדם אחר או בעיות במערכת היחסים הזוגית. מערכת היחסים עם המאהב מספקת מספר גורמים שלעיתים קרובות חסרים במערכת זוגית רגילה כגון ריגושים שנובעים ממתח ומסיכון, הרפתקנות, ועוד. כמו כן, למערכת יחסים כזאת יתרון על היחסים הזוגיים בכך שהיא אינה נופלת למלכודות של שיגרה - מכיוון שאין משק בית משותף, על כל הלחצים הנובעים מניהולו.
בספרה "המאהבת" מעלה ויקטוריה גריפין תאוריה המתבססת על השכיחות הרבה של פרשות אהבים, לפיה הסיבה העיקרית למערכת יחסים זו היא מבנה נפשי בסיסי הקיים אצל חלק מהאנשים, המעדיף או חש צורך בסוג כזה של יחסים בלתי ממוסדים.
בתרבות
נושא המאהב נמצא במרכזם של יצירות ספרותיות, סרטי קולנוע וסרטי טלוויזיה רבים. להלן כמה דוגמאות:
ג'יימס רוטשילד
משפחת רוטשילד, משפחה של בנקאים ופוליטיקאים, הוציאה מתוכה מספר בנים ששמם ג'יימס. {{פירושונים|
ראו גם
}}
מיזולה
מיזולה (באנגלית: Missoula) היא עיר במדינת מונטנה אשר בארצות הברית. בשנת 2000 מנתה אוכלוסייתה כ-57,000 איש. בעיר נמצאת אוניברסיטת מונטנה.
גאוגרפיה
שטחה הכולל של מיזולה הוא 61.9 קמ"ר, מתוכם 0.3 קמ"ר הם מקווי מים. מוזלה ממוקמת בעמק בקרבת נהר הקלארקפורט, נהר הביטר-רוט ונהר הבלקפוט.
דמוגרפיה
לפי מפקד אוכלוסין, בשנת 2000 מנתה אוכלוסייתה 57,053 איש, 12,336 משפחות המתגוררות ב-24,141 משקי בית.
היסטוריה
הראשונים שהתיישבו במיזולה היו אינדיאנים בני שבט הסאליש. האזור כונה בפיהם "נמיסולטקו", ושם זה היווה בסיס לשמה המודרני של העיר. בשנת 1805, במהלך מסעם של לואיס וקלארק נפגשו האינדיאנים לראשונה במתיישבים האירופאים בארצות הברית. עד שנת 1860 לא הייתה במיזולה התיישבות קבועה של לבנים. באותה שנה פתחו סי.פי. היגינס ופרנסיס וורדן תחנת מסחר באזור, שלאחריה בנו טחנות קמח, שכונו "תחנות מיזולה". כעבור מספר שנים נבנה כביש מרכזי בין וושינגטון למונטנה שעבר בעירייה, ובשנת 1877 נבנה במקום בסיס צבאי. בשנת 1893 נפתחה בעיר אוניברסיטת מונטנה. סטודנטים ועובדי האוניברסיטה מהווים כ-25% מאוכלוסיית העיר.
עד שנות ה-90 של המאה ה-20 הייתה מיזולה מרכז לעיבוד וכריתת עצים. במהלך מלחמת העולם השנייה שכן בעיר מחנה מעצר לאיטלקים.
ערים תאומות
לעיר מיזולה שתי ערים תאומות:
טרמינולוגיה
טרמינולוגיה או מינוח היא תחום מחקר תאורטי שעניינו מונחים ושימושיהם. "מונחים", במסגרת הטרמינולוגיה, הם מילים, או מילים-מורכבות, המשמשות בהקשר מסוים, להבדיל מן השימוש הצר המצוי במילה, המציין אוסף הגדרות ייחודיות המשמשות במסגרת פרקטיקה מסוימת. מחקרים בטרמינולוגיה עוסקים בין היתר בשאלת היווצרותם של מונחים ויחסי הגומלין שלהם עם התרבות בה הם משמשים.
טרמינולגיה מציינת דיסציפלינה רשמית, הלומדת באופן שיטתי את ה"שיום" וה"ייעוד" של מושגים במסגרת שדה פעילות אנושית, או תחום עניין אנושי, באמצעות מחקר וניתוח של מונחים בתוך הקשר, ולשם תיעוד וקידום השימוש הנכון בהם. מחקר טרמינולוגי עשוי לעסוק בשפה אחת, לכסות מספר שפות ("טרמינולוגיה רב שפתית", "טרמינולוגיה דו-שפתית" וכו'), או עשוי להתמקד בחקר מונחים במסגרת בין-תחומית.
סקירה
הדיסציפלינה הטרמינולוגית מבוססת על עקרונות תאורטיים משלה ומכילה את האספקטים העיקריים הבאים:
בעקבות הגלובליזציה, הגיוון הלשוני דועך. אלפי שפות עומדות כבר בפני הכחדה ואחרות מתחילות לאבד את עושרן ותפקדיהן. אי אילו מאמצים לשימור הגיוון הלשוני והטמעתו ברשת האינטרנט נעשים במסגרות שונות המגייסות לצידן טרמינולוגים מתחומים שונים.
סוגי טרמינולוגיות
קיימת הבחנה בין שני סוגים של טרמינולוגיות:
טרמינולגיה אד הוק נפוצה במקצוע התרגום, בו תרגום מהיר של מונח ספציפי או אוסף מונחים נדרש לשם פתרון בעיית תרגום ייחודית.
טרמינולגיה כדיסציפלינה
כדיסציפלינה הטרמינולגיה קשורה בתרגום, ועל פי רוב מהווה אחד ממקצועות החובה הנלמדים באוניברסיטאות בחוג לתרגום או בבתי הספר לתרגום.
תאוריות של טרמינולגיה
תאוריה מסורתית - תאוריה כללית של הטרמינולגיה
תאוריות חברתיות ותקשורתיות - סוציוטרמינולגיה; תאוריה תקשורתית של הטרמינולוגיה
תאוריות קוגניטיביות - טרמינולגיה סוציוקוגניטיבית; טרמינולוגיה מבוססת שדה-משמעות
HDI ארנה
HDI ארנה (בגרמנית: HDI-Arena) הוא אצטדיון כדורגל בעיר הנובר שבגרמניה. האצטדיון נבנה בשנת 1954 והוא אצטדיון הבית של קבוצת הנובר 96 מהבונדסליגה.
נבנה במקור כאצטדיון של 86,000 מקומות ישיבה ושופץ מאז מספר פעמים. כיום הוא בעל 49,000 מקומות ישיבה. במונדיאל 2006 היה אחד מהאצטדיונים בהם התקיימו המשחקים.
ב-2002 החכירה קבוצת הנובר 96 את זכויות השם לחמש שנים לקבוצת שרותי הפיננסים AWD והחוזה הוארך ב-2007 עד 2012, כשאחר כן נרכשו זכויות השם על ידי חברת HDI.
האם אנדרואידים חולמים על כבשים חשמליות?
האם אנדרואידים חולמים על כבשים חשמליות? (באנגלית: Do Androids Dream of Electric Sheep?) הוא ספר מדע בדיוני דיסטופי מאת הסופר פיליפ ק. דיק שיצא לאור ב-1968. עלילת הספר מתרחשת בסן פרנסיסקו עתידנית ופוסט-אפוקליפטית, בה חיי בני האדם ניזוקו בשל מלחמה גרעינית. רוב בעלי החיים נכחדו או נמצאים בסכנת היכחדות בשל ההרעלה הקשה בכל רחבי כדור הארץ - כך שאחזקת בעל חיים נחשבת לסמל סטטוס. בני האדם בעלי הממון או הכישורים המתאימים נשלחים ליישוב מחדש של האנושות במאדים. כדי לסייע למתיישבים, החלו לייצר אנדרואידים (שמיוצרים תחת שם הדגם "נקסוס"), דמויי אדם המתפקדים כעבדים במושבות מחוץ לכדור הארץ. חלק מהאנדרואידים מנסים לעיתים לברוח מגורלם, ולהסתתר בכדור הארץ. לשם כך, ישנן יחידות לתפיסתם. הסיפור עוקב אחר לוכד אנדרואידים בשם ריק דקארד, וניסיונו לתפוס קבוצה של שישה אנדרואידים שהסתננו לכדור הארץ.
הספר שימש כבסיס לסרט הפולחן של רידלי סקוט מ-1982, "בלייד ראנר", ולסרט ההמשך שלו, "בלייד ראנר 2049", משנת 2017.
העולם ורקע כללי לסיפור
בעולם של "האם אנדרואידים חולמים על כבשים חשמליות?" ישנה תורה הנקראת "תורת מרסר" או "מרסריזם" על שם המייסד המסתורי שלה. מרסריזם, מבוססת על הרעיון שאמפתיה היא התכונה הייחודית שמבדילה בין בני אדם לחיות. לשם כך, המאמינים של תורה זו מתחברים לחוויית צפייה משותפת באמצעות "קופסת אמפתיה" המאפשרת לכל מי שמתחבר אליה, ולהרגיש את הרגשות והחוויות של שאר המשתמשים בו זמנית. בעת החיבור לקופסאות האמפתיה, המאמינים רואים במעין חיזיון, את דמותו של מרסר כאדם מזוקן עם חלוק מלוכלך שמנסה לעלות על גבעה, בעוד כופרים זורקים עליו אבנים. זוהי מעין פלטפורמת מציאות מדומה, שניתן להתחבר אליה דרך "קופסאות אמפתיה". במידה והאבנים הנזרקות אל מרסר פוגעות, הצופה חש את הפגיעה ישירות על גופו, והן אף משאירות סימנים פיזיים עליו גם לאחר ההתנתקות מקופסת האמפתיה. התודעה של הצופה מתחברת לדמותו של מרסר, כך שהצופה שולט בתנועותיו של מרסר בזמן יידוי האבנים אליו. בזמן ההתחברות לקופסאות האמפתיה, הצופה מרגיש שהוא חלק ממשהו גדול. הוא מסוגל להרגיש את שאר האנשים שמחוברים לקופסאות האמפתיה שלהם. אף על פי שלא נאמר מפורשות שמרסר הוא אלוהים או דמות אלוהית - היחס אליו הוא של קדוש שאין לפקפק בו.במקביל לצפייה האובססיבית במרסר, ישנו שדר טלוויזיוני בשם "ידידכם בסטר", שמוביל תוכנית אירוח בהגשתו שמראיינת סלבריטאים בשידורים רצופים של 24 שעות. במהלך עלילת היממה האחת של הספר, בסטר מבטיח לצופים הפתעה גדולה, ומוסיף רמזים שההפתעה קשורה איכשהו למרסריזם ומייסדה. שתי הדמויות של מרסר ו"ידידכם בסטר" מייצגות מאבק על התודעה של האנשים הצופים בהם, ומסמלות מעין הקצנה לרעיון שליטת הטכנולוגיה ונציגיה באדם. כמו כן, יש בעולם זה "אורגן רגשות", שניתן באמצעותו לשלוט ולכוון את הרגשות של המשתמש. אורגן זה נמצא לשירותו של האדם, ומסוגל להשפיע על תודעתו ותחושותיו מיידית. מגוון הרגשות שניתן לכוון באורגן לא מוגבלים רק ל"כעס" או "שמחה", אלא גם ל"חשק לראות טלוויזיה לא משנה מה מוקרן" או "כעס המכוון לנצח בוויכוח", כפי שדקארד ואשתו תוהים אם ללחוץ עליו בזמן שהם מתווכחים בבוקר.
עלילה
הספר עוקב אחר יום אחד בחייהם של שני תושבי כדור הארץ - ריק דקארד וג'ון איזידור. דקארד הוא צייד ראשים שמתפרנס מלכידה ו"הוצאה לפרישה" של אנדרואידים אשר ברחו ומנסים להטמע בסביבה שלהם כמשל היו בני אדם; ואילו איזידור, שנקרא בפי שותפו לעבודה "מיוחד", מילת גנאי לאנשים שנפגעו מהקרינה הקשה בכדור הארץ ויכולותיהם השכליות מוגבלות. בשל מוגבלותו, ואין ביכולתו של איזידור לבקש להצטרף ליישוב מחדש של המין האנושי בקולוניות מחוץ לכדור הארץ, והוא מתקשה להשתלב בחברה שנותרה בכדור הארץ. איזידור חיי חיים של בדידות בבניין דירות גדול וריק מאדם באזור נטוש. הוא מכור לתורת מרסר ולתוכנית טלוויזיה להמונים שבה שדרן מפורסם מראיין מפורסמים שונים.
דקארד נפגש עם שותף מהמשטרה הסובייטית שמשלב איתו כוחות בתפיסת האנדרואידים. במהלך הנסיעה שלהם יחד דקארד מסיק שהשוטר הסובייטי הוא למעשה אחד מהאנדרואידים הבורחים. דקארד הורג אותו ולאחר מחפש את המטרה הבאה שלו, זמרת האופרה לובה לופט, שדקארד חושד בה בהיותה אנדרואידית. אולם עם ניסיונו לעצרה, לופט הופכת את הקערה על פיה ומאשימה את דקארד עצמו בכך שהוא אנדרואיד שבא להטריד אותה וקוראת למשטרה. שוטרים מגיעים למקום, ואוספים אותו לתחנת משטרה בצד הנגדי של העיר. תחנת משטרה שדקארד אף פעם לא ראה - מה שמערער את תפיסתו של דקארד על עצמו, וגורם לו לתהות על מהותו של "האמיתי" "האנושי" ו"המדומה". הוא מנסה לקבוע האם זה אפשרי שהוא בעצמו אנדרואיד, ומסיק שאין לו את היכולת להסיק את זה בעצמו.
דקארד מובל למנהל התחנה, גרלנד, שמזמין את צייד הראשים שלו ראש, כדי לקבוע האם דקארד הוא אנדרואיד או אדם. בזמן שראש מביא את הציוד, גרלנד מתוודה בפני דקארד שכל התחנה היא זיוף אחד גדול ומאוכלסת בידי אנדרואידים שברחו. בזמן הווידוי, ראש חוזר ומבין שגרלנד הוא אנדרואיד ולפיכך יורה לגרלנד בעורף. דקארד וראש נמלטים מהתחנה, ביחד הם תופסים את זמרת האופרה לופט, וראש מוציא אותה להורג ללא היסוס. דקארד אז מבצע את מבחן האמפתיה על עצמו ועל ראש והמבחן מאשר ששניהם בני אדם, אם כי מסתבר שלדקארד יש אמפתיה גבוהה לאנדרואידים.
נותרו רק עוד שלושה אנדרואידים מסוג נקסוס 6 חופשיים. אחת מהן, פריס סטרטון, עוברת להתיישב בבניין דירות נטוש שהדייר היחיד שלו הוא ג'ון ר. איזידור, אדם פגוע ומוגבל שכלית שמוגדר כ"מיוחד". איזידור הבודד, מנסה לנצל את ההזדמנות כדי ליצור חברות עם פריס. פריס נוהגת באדישות מסויגת כלפיו. שני האנדרואידים הנותרים, רוי ואירמגרד בטי, מגיעים לדירה של פריס ומצטרפים אליה - וביחד הם מתכננים את הדרך שלהם לשרוד יחדיו. במקביל להתרחשות זו, קונה דקארד עז אמיתית לאשתו, בזמן שהוא מקבל רמז חדש לגבי הימצאותה האפשרית של פריס סטרנטון. דקארד אז מתקשר לרייצ'ל, בשביל שתייעץ לו כיצד לפעול. רייצ'ל מסבירה לו שפריס והיא עשויות מאותו דגם, כך שכשדקארד יירה בפריס, הוא יירה באנדרואידית שנראית בדיוק כמו רייצ'ל. השניים נפגשים, ורייצ'ל מפתה את דקארד לקיים יחסי מין, במהלכם הם מתוודים על אהבתם זה לזה. אולם, רייצ'ל מתוודה בפני דקארד שהיא שכבה בעבר עם ציידי ראשים, כיוון שכך היא מתוכנתת, על מנת להסיט אותם ממטרתם. דקארד מאיים להרוג אותה ואז עוזב את הדירה.
ויליאם אורמסבי-גור
קורות חייו
ויליאם אורמסבי-גור נולד בלונדון בשנת 1885. בן למשפחת אצולה, ותוארו ברון. בין השנים 1910 ל-1938 כיהן כחבר הפרלמנט הבריטי מטעם המפלגה השמרנית. בין השנים 1922 ל 1929 כיהן כתת-שר המושבות (בהפסקה קצרה בשנת 1924 בימי ממשלת הלייבור קצרת הימים בראשותו של רמזי מקדונלד). בשנת 1931 כיהן כשר הדואר, ובהמשך שנה זו ועד 1936 כיהן כשר העבודה. בין השנים 1936 ל-1938 כיהן כשר המושבות בממשלתו של נוויל צ'מברלין.
האם אנדרואידים חולמים על כבשים חשמליות?
עלילה
בבניין הדירות של איזידור, שלושת האנדרואידים מתיידדים איתו, וצופים יחדיו בתוכנית אירוח פופולרית, שנותנת הוכחות לכך שתורת מרסר היא זיוף. במהלך הדיון שמתפתח בדירה, דקארד מגיע וחש במעין חיזיון של מרסר מופיע בפניו ובפני איזידור. האנדרואידים תוקפים את דקארד, מה שמאפשר לו לירות בחזרה מבלי להעביר אותם במבחן האמפתיה. איזידור שבור ממות חבריו, ודקארד מקבל פרס כספי גבוה על שיא תפיסת אנדרואידים מסוג נקסוס 6 ביום אחד. כשדקארד חוזר הביתה, הוא מגלה את אשתו אירן בוכה לאחר שרייצ'ל הגיעה לביתם והרגה את העז האמיתית שדקארד קנה מוקדם יותר.
ויליאם אורמסבי-גור
קורות חייו
בתקופת מלחמת העולם השנייה, בין השנים 1941 ל-1944, שימש אורמסבי-גור כנציב עליון בדרום אפריקה (בהיותה של דרום אפריקה דומיניון עצמאי, היה הנציב העליון למעשה השגריר הבריטי בה). לאחר פרישתו מבית הנבחרים ומחיי הציבור עבר אורמסבי-גור לעסוק בעסקי הבנקאות של משפחתו. ויליאם אורמסבי-גור נפטר בשנת 1964.
האם אנדרואידים חולמים על כבשים חשמליות?
עלילה
דקארד הולך לאזור נטוש ולא מיושב. הוא עולה על גבעה כשאבן פוגעת בראשו, והוא מבין שהחוויה הזו דומה באופן חשוד לחוויית המרטיריות של מרסר. דקארד ממהר בחזרה למכוניתו ומועד על קרפדה, בעל חיים שנחשב נכחד ונמנה עם בעלי החיים הקדושים לתורת מרסר. מאושר מתגליתו, דקארד חוזר הביתה להראות את הקרפדה לאירן, שמגלה במהירות שהקרפדה היא למעשה רובוט. אף על פי שהוא נעצב, דקארד מצהיר שהוא מעדיף לדעת את האמת ומציין כי "לדברים החשמליים יש את החיים שלהם גם, זניחים וחסרי ערך ככל שהם יהיו".
ויליאם אורמסבי-גור
קשריו לארץ ישראל ולעניין הציוני
אורמסבי-גור היה אוהד הציונות. בשנת 1917 הוא היה ממנסחיה של הצהרת בלפור. בשנת 1918 יצא עם ועד הצירים, משלחת של מנהיגים ואישים ציוניים בראשותו של חיים ויצמן, שבאה לארץ ישראל, בהסכמת הממשלה הבריטית, כדי לייעץ לשלטונות צבא הכיבוש ולסייע בפתרון בעיותיהם של יהודי הארץ ברוח הצהרת בלפור. אורמסבי-גור היה קצין הקישור בין המשלחת לבין שלטונות הצבא. בהיותו שר המושבות גילה עמדה אוהדת ליישוב ולתנועה הציונית. בפרוץ המרד הערבי הגדול (שקיבל ביישוב את הכינוי "מאורעות תרצ"ו-תרצ"ט"), הביע דעתו כי יש דמיון מלא בין המצב בארץ ישראל לבין המצב באירלנד, הבהיר כי יחסו אל היהודים בארץ ישראל זהה ליחסו לפרוטסטנטים בצפון אירלנד וצידד בחלוקתה של ארץ ישראל בין תושביה. יחד עם זאת נקט הנציב העליון כלפי המאורעות לאחר פריצתן, בגיבויו של אורמסבי-גור, מדיניות תגובה מתונה ולא ניסה בשלב הראשון לדכאן באמצעים תקיפים כפי שדרשו ראשי הצבא הבריטי. גם מדיניות השפיטה והענישה הייתה סלחנית.
האם אנדרואידים חולמים על כבשים חשמליות?
קולנוע
ב-1982 כתבו המפטון פנצ'ר ודייוויד פיפלס עיבוד קולנועי רופף שהפך לסרט "בלייד ראנר", שמציג חלק מהדמויות של הספר בכיכובם של האריסון פורד בתור צייד האנדרואידים ריק דקארד ורוטגר האוור בתור מנהיג חבורת האנדרואידים הסוררים, רוי באטי. הסרט בוים על ידי רידלי סקוט. בעקבות ההצלחה של הסרט בקרב הקהל הרחב, התווספה לכותרת הספר במהדורות הבאות הכותרת "בלייד ראנר: האם אנדרואידים חולמים על כבשים חשמליות?", אף על פי שהמושג מעולם לא היה בשימוש בספר עצמו. ב-2017 הופק סרט המשך בשם "בלייד ראנר 2049", בבימויו של דני וילנב, ובכיכובם של ראיין גוסלינג והאריסון פורד שחזר לתפקידו הקודם כריק דקארד המבוגר. בדומה לקודמו, גם סרט ההמשך זכה לשבחים וביקורות טובות, אך לא הצליח בקופות.
תסכית רדיו
במהלך תוכנית של ערוץ הרדיו BBC RADIO 4 בשם "חזיונות מסוכנים", הופק משדר בן שני חלקים של הספר. המשדר הופק ובוים בידי סשה יווטשנקו, והתבסס על עיבודו של ג'ונתן הולוויי. במשדר כיכבו ג'יימס פיורפוי בתור ריק דקארד וג'סיקה ריין בתפקיד של רייצ'ל רוזן. התסכית שודר במקור ביום ראשון ב-15 וב-22 ביוני 2014.
ויליאם אורמסבי-גור
קשריו לארץ ישראל ולעניין הציוני
בדיון שנערך בפרלמנט הבריטי בספטמבר 1936, לאחר כמה חודשי מאורעות, ציין אמנם אורמסבי-גור את ההבלגה הראויה לשבח שגילו היהודים בזמן המהומות חרף הפרובוקציות הערביות, אך יחד עם זאת השתדל להביע עמדה מאוזנת בסכסוך, ואמר כי לוועד הערבי העליון ולמועצה המוסלמית אין יד במעשי הטרור משום שהם איבדו את השפעתם על הציבור הערבי, והביע התנגדות למסירת נשק ליישובים היהודיים ללא פיקוח בריטי, מאחר שהדבר עלול להגביר את הטרור. רוב הנואמים בדיון חלקו על דבריו, מתחו ביקורת על הממשלה שלא נקטה באמצעים חריפים יותר להדברת הטרור, גינו את ניסיונו של אורמסבי-גור לחפות על המנהיגים הערבים וקראו להרשות הגנה עצמית יהודית.
האם אנדרואידים חולמים על כבשים חשמליות?
המשכים
שלושה ספרים נכתבו על מנת לשלב את קווי העלילה שהוצגו הן בספר והן בסרט:
ויליאם אורמסבי-גור
קשריו לארץ ישראל ולעניין הציוני
בגבור ההתנגדות הערבית האלימה, חרף כל ניסיונות הפיוס והצעת החלוקה, ביקש אורמסבי-גור בשנת 1937 מצ'ארלס טגארט, מפקד משטרת כלכותה שבהודו ומומחה למלחמה בטרור לבוא לארץ ישראל על מנת לתאם בין זרועות הביטחון השונות ולארגן עבור שלטונות המנדט הבריטי את הגנת הארץ מפני המורדים מערביי ארץ ישראל ומפני הכוחות הערביים הבלתי סדירים שחדרו לארץ מצפון, מסוריה ומלבנון. ביוזמתו של טגארט הוקמה בשנת 1938 גדר הצפון והוקמו בכל רחבי הארץ על פי יוזמתו כ-60 מבצרים שנקראו מצודות טגארט, שהיה להן תפקיד חשוב בהגנת הארץ ובדיכוי המרד הערבי.
האם אנדרואידים חולמים על כבשים חשמליות?
המשכים
אלו הם המשכים רשמיים ומאושרים שנכתבו על ידי ק. וו. ג'טר, חברו של דיק וסופר מוכר בזכות עצמו בתחום הסטימפאנק. הספרים עוקבים אחר המשך סיפורו של ריק דקארד ומנסים לגשר על הפערים העלילתיים בין הספר והסרט. הביקורות על הספרים ברובן אינן אוהדות, ובעיקר מצביעות על חוסר המקוריות, וההעדפה הברורה של ג'טר את הגרסה הקולנועית על פני הגרסה המקורית של דיק.
ויליאם אורמסבי-גור
קשריו לארץ ישראל ולעניין הציוני
במאי 1938, כשלא נראה קץ לסכסוך העביר ראש הממשלה נוויל צ'מברלין את אורמסבי-גור מתפקידו ומינה במקומו כשר המושבות את מלקולם מקדונלד, האיש שפרסם את הספר הלבן של 1939.
הרחבת העירוב של משחק
הרחבת העירוב של משחק היא אם כן הרחבה של המודל הבסיסי של משחק. היתרון בה הוא שמשפט המינימקס מבטיח כי במשחק סכום אפס תהיה דרך פעולה אופטימלית לשני השחקנים - כלומר, יהיה קיים לכל אחד מהשחקנים תכסיס מעורב שהוא הטוב ביותר עבורו. דבר זה לא מתקיים בהכרח אם לא מורשים תכסיסים מעורבים. כמו כן, במשחק לא שיתופי כללי מבטיח משפט נאש שתהיה לפחות נקודת שיווי משקל נאש אחת אם ניתן לעשות שימוש בתכסיסים מעורבים.
התאחדות ליגת הכדורגל המקצוענית
ליגת הכדורגל המקצוענית (ברוסית: Профессиона́льная футбо́льная ли́га) היה ארגון האחראי לניהול הליגה השלישית בחשיבותה ברוסיה, הליגה השנייה בכדורגל משנת 1992 ועד 2021.
הארגון הוקם בשנת 1992 בשיתוף עם התאחדות הכדורגל הרוסית, לאחר הקמת אליפות רוסיה וגביע רוסיה. הגוף היה מרכז את פעילותן של כל ליגות הכדורגל המקצועניות ברוסיה עד 2001, אז הוקם ארגון הפרמייר ליג הרוסי בכדורגל לניהול ליגת העל. ב-2011 מהארגון נושל גם ניהול ליגת המשנה הרוסית בכדורגל ומאז 2013 הארגון מנהל רק את הליגה השנייה, הנקראת ליגת הכדורגל המקצוענית של רוסיה.
הרחבת העירוב של משחק
הגדרה פורמלית
מבחינה מתמטית, הרחבת העירוב מוגדרת כך: יהי משחק n שחקנים בצורה תכסיסית. הרחבת העירוב של המשחק היא המשחק כאשר לכל i, \ P_i הוא תכסיס מעורב (בתורת המשחקים) של השחקן i, ופונקציית התשלום  מתאימה לכל בחירת תכסיסים מעורבים על ידי השחקנים את הרווח שהשחקן i משיג מכך.
התאחדות ליגת הכדורגל המקצוענית
יחד עם ארגון הפרמייר ליג הרוסי בכדורגל (РФПЛ) ליגת הכדורגל המקצוענית חברה בהתאחדות ליגות הכדורגל המקצועניות של אירופה (Association of European Professional Football Leagues — EPFL).
נשיא הליגה, מאז ינואר 2013, היה אנדריי סוקולוב. ביוני 2021 נערכה רפורמה בליגות המשניות ברוסיה וניהול הליגה השלישית עבר לידי ליגת הכדורגל הלאומית.
העתיק
גרסה נשית של העתיק הופיעה בסרטי היקום הקולנועי של מארוול "דוקטור סטריינג' ו"הנוקמים: סוף המשחק" בגילומה של השחקנית טילדה סווינטון.
ביוגרפיה בדיונית
האדם אשר יהפוך למכשף שידוע בכינוי "העתיק" נולד לפני 500 שנים, בשנות ה-30 של המאה ה-15, בכפר המיסטי הבדיוני קאמאר-טאג' שבטיבט. בנערותו, הוא היה חוואי שוחר שלום, עד אשר חברו קאלו גילה את כוחות הקסם ושיתף אותו בידע האומנויות המיסטיות. אולם, שני החברים לא הסכימו בעניין הדרך בה ישתמשו בקסם. העתיק רצה להגן על הכפר בו חיו ולעזור לאחרים, אך קאלו רצה להגן על הכפר באמצעות כיבושם של הכפרים השכנים בעזרת צבא שמורכב מתושבי הכפר, כששאיפתו האולטימטיבית הייתה ליצור אימפריה.
העתיק וקאלו הסכימו להטיל כישוף שחיסל כל חולי והשפעות גיל מקאמאר-טאג'. מעט לאחר מכן, קאלו מוכתר כמלך הכפר בידי התושבים המכושפים. כשהעתיק מנסה לעצור את קאלו, הכפר מוחרב כתוצאה מהעימות ביניהם. קאלו נשלח לגלות לממד חלופי, והעתיק מופשט מאלמותיותו, אם כי הוא עדיין מזדקן באיטיות רבה מכל בן אנוש אחר.
מאוחר יותר, גיבור המערב הפרוע בשם "הרוכב השחור" חוקר מקרה פשע בטקסס שמוביל אותו לצ'יינהטאון, ניו יורק. הוא מקבל עזרה מאיש סיני שמתגלה כגרסה צעירה יותר של העתיק.
רכישת ידע
במהלך המאות, העתיק עורך מסעות ברחבי העולם, נלחם בשדים ורוחות רעות ומגרש רבים מהם מכדור הארץ. הוא מרחיב את הידע שלו, אוסף ספרים שמכילים ידע אסור ומסוכן ושומר עליהם מכל רע. דרך מדיטציה, העתיק נתקל בישות הקוסמית אטרניטי שמעניק לו ממצא מיסטי רב-עוצמה בשם העין של אגאמוטו. בהמשך, העתיק מביס גריפון בבבילוניה בעת הגנה על הספר של וישאנטי, ספר עב-כרס שאוצר בחובו ידע מיסטי רחב. בסופו של דבר, הספר מגיע לידי חזקתו.
העתיק מתיישב בהרי ההימלאיה ומקים ארמון שישמש כביתו, כאשר ביחד עם מסדר נזירים הוא מספק הגנה ותמיכה עצמית. בתחרות אותה ארגן ג'ינגס הזקן, העתיק זוכה לתואר מכשף-העל של כדור הארץ. הוא לוקח תחת חסותו תלמיד, אך מגרש אותו לאחר שהוא חושף שתלמידו לומד בחשאי מספרים של קסם שחור כדי להעצים את כוחו.
במהלך השרפה הגדולה של לונדון, העתיק נלחם בדורמאמו באחד מהעימותים הרבים ביניהם, ומאלץ אותו לסגת. בשעה שהעתיק מצליח להגן תמיד על הארץ, הוא אינו מצליח להביס לחלוטין את דורמאמו, שחוזר ללא הרף להטיל את חתתו על האנושות.